
Međunarodno pravni okvir za sprječavanje mobbinga
Ne postoji formalno pravno uobličena definicija „mobbinga“ na razini međunarodnog prava, ali općenito se mobbing može definirati kao sustavno ponižavanje/povreda dostojanstva radnika i povreda njihovih prava na radnom mjestu. Različite države na različiti način definiraju mobbing kao što postoje različita zakonska rješenja za njegovo sprječavanja. Na međunarodnoj razini zasada imamo samo definiciju Međunarodne organizacije rada (ILO).
 Švedska je prva država članica EU koja je donijela zakon o sprječavanju mobbinga tzv. Ordinance on Victimisation at Work (1993.).
 
Precizna definicija mobbinga je izuzetno važna zbog česte zlouporabe samog izraza. Mobbing obuhvaća isključivo zlostavljanje na radu!
U europskom pravu
, čije je standarde preuzela i RH, mobbing je obuvaćen izrazom „uznemiravanje“. Uznemiravanje u tom smislu obuhvaća moralno uznemiravanje
 i spolno uznemiravanje.
 Temeljne karakteristike uznemiravanja su : vremenski period, tj. Trajanje i priroda ili vrsta uznemiravanja.
U travnju 2007. Potpisan je tzv. “Framework Agreement on Harassment and Violence at Work” (tzv. European Framework Agreement). Radi se o europskom okvirnom sporazumu kojeg su potpisale Europska komisija i Europska konfederacija sindikata. Sporazum obvezuje potpisnice i “pozvane”organizacije da ga implementiraju do 2010.g.
Pravni okvir RH za sprječavanje mobbinga
· Trenutno u RH postoje tri zakona koja obuhvaćaju koncept uznemiravanja: Zakon o radu (ZoR)
, Zakon o ravnopravnosti spolova (ZoRS)
 i Zakon o suzbijanju diskriminacije (ZoSD)
 koji nisu još uvijek u potpunosti usklađeni u pogledu definicija i sankcija.  
· Potrebno je jasno precizirati u smislu ZoR, predstavljaju li uznemiravanje i spolno uznemiravanje povredu iz radnog odnosa ili ne. U trenutno važećem ZoR, to se ne smatra povredom iz radnog odnosa i jedini instrument žrtvama je građanski spor tj. tužba za naknadu štete.  Znamo koliko su građanski sporovi dugotrajni i skupi dakle to je neizvjesna priča koju se žrtvi ne preporučuje.
·  U novom nacrtu ZoR kaže se u čl. 33. da diskriminacija, uključujući uznemiravanje i spolno uznemiravanje, predstavljaju povredu iz radnih odnosa. U sadašnjem nacrtu, članak 38. predviđa mogućnost naknade štete u slučajevima diskriminacije osobe koja traži zaposlenje, a radnik prema članku 109. koji opet upućuje na propise obveznog prava. Pretpostavlja se da to onda podrazumijeva i mogućnost radnog spora a pored toga i građanske parnice za utvrđivanje naknade štete dok je do sada bila mogućnost jedino građanska parnica. 
· Diskriminacija, spolno uznemiravanje i uznemiravanje u sadašnjem nacrtu ZoR nisu uvrštene niti u jednu kategoriju prekršaja poslodavca (lakši, teži i najteži). Da li to znači da poslodavac nije odgovoran ukoliko je isto počinio ili nije spriječio da se isto dogodi? Pretpostavka je da se u svakom slučaju primjenjuju prekršajne odredbe ZoRS i ZoSD. 
·  Iz trenutno važećih odredbi  ZoR u pogledu uznemiravanja i spolnog uznemiravanja nije razvidno koji je smisao radnog spora. Ukoliko se vodi radni spor u svezi diskriminacije, uznemiravanja i spolnog uznemiravanja koja je satisfakcija žrtvi po okončanju parnice? Motivacija za radni spor bi jedino bila "hitnost" postupka, ali nažalost to nije slučaj u praksi, još niti jedan spor nije riješen u propisanom razumnom roku tako da je i institut prekida rada iz ZoR dok se ne okonča parnica besmislen jer nitko ne može za 100% sigurnošću jamčiti nekome pozitivan ishod spora, dakle u suprotnom stranka koja se koristi institutom prekida rada ukoliko izgubi spor morala bi vratiti sav iznos plaće koju je primala za vrijeme trajanja spora plus nadoknaditi parnične troškove što bi bilo prihvatljivo kada bi se radni spor okončao u roku 6 mjeseci, ali budući da traje otprilike par godina neprimjereno je savjetovati stranku da se koristi tim pravom.
· ZoSD upućuje da se sporovi u svezi diskriminacije na radu smatraju posebnim sporovima, dakle radnim sporovima.  Nadalje ZoRS, upućuje na naknadu štete u slučajevima diskriminacije na temelju spola te propisuje prekršajne sankcije. Dakle u svezi sudskog postupanja u svezi diskriminacije imamo slijedeću situaciju: prema ZOR imamo 2 vrste postupka : radni i građanski Prema ZoSD: građanski, radni i prekršajni. Prema ZoRS: građanski i prekršajni. Kod prekršajnih, ono sto je neistraženo je odnos visine naknade štete za slučajeve diskriminacije (za što nemamo sudsku praksu, osim za općenito naknadu nematerijalne štete) i trenutno propisani iznosi za prekršajnu sankciju u svezi diskriminacije. Npr. hipotetski slučaj, ukoliko bi naknada neimovinske štete u svezi diskriminacije, spolnog uznemiravanja i uznemiravanja bila cca. 100.000 kn, ne znam kome bi čitajući iznose određene sadašnjem ZoRS i ZoSD bilo isplativo uopće pokretati građansku parnicu, kad bi se veću prekršajnom postupku mogao ostvariti približan iznos.
· U postupku tzv. „mirnog „ rješavanja sporova važan institut kojeg predviđa ZoR je imenovanje povjerenika za zaštitu dostojanstva radnika kojeg imenuje poslodavac. Međutim, samim time upitna je njegova objektivnost i  neovisnost, što se potvrdilo i u praksi te je stoga neminovno da takvo povjerenstvo čini bar tri neovisna stručnjaka. 
· Trenutno se u pripremi nalazi Nacrta zakona o sprječavanju zlostavljanja na radu. Ovim zakonom bi se riješili prethodno spomenuti problemi, čime bi se i mobbing sveo na najmanju moguću razinu.
� “Offensive behaviour through vindictive, cruel, malicious or humiliating attempts to undermine an individual or groups of employees…It involves ganging up on or “mobbing” a targeted employeee and subjecting that person to psychological harassment. Mobbing includes constant negative remarks or criticism, isolating a person from social contacts and gossiping or spreading false information.”


� “Recurrent reprehensible or distinctly negative actions which are directed against individual employees in an offensive manner and can result in those employees being placed outside the workplace community.”


� EU, 1997. Ugovor iz Amsterdama, čl. 13. opća zabrana diskriminacije


Direktiva br. 2000/43/EC o rasnoj jednakosti (direktiva definira “negativno ponašanje” kao i “uznemiravanje”)


Direktiva 2002/73/EZ koja nadopunjuje Direktivu br. 76/207/EEZ o jednakom postupanju prema muškarcima i ženama (razlikuje uznemiravanje i spolno uznemiravanje)





� EU Direktive ne govore ništa izravno o mobbingu već isključivo pokrivaju moralno uznemiravanje.





� svako neželjeno verbalno ili neverbalno, odnosno fizičko ponašanje spolne naravi, koje ima za cilj ili koje stvarno predstavlja povredu osobnog dostojanstva i koje stvara neugodno, neprijateljsko ili uvredljivo okruženje. 





� Zakon o radu, NN 38/95, 54/95, 65/95, 102/98, 17/01, 114/03, 123/03, 142/03, 30/04, 68/05.


� Zakon o ravnopravnosti spolova, NN 82/08.


� Zakon o suzbijanju diskriminacije 85/08.





